Օբուխովի մեծ կամուրջ (Սանկտ Պետերբուրգ)

Օբուխովի մեծ կամուրջ (), (հաճախ անվանվում է ուղղակի «կայմապարանային կամուրջ»), կայմապարանային, չբացվող կամուրջ Նևա գետի վրա։ Տեղակայված է Սանկտ Պետերբուրգի Նևա շրջանի և Լենինգրադի մարզի Վսևոլոժսկի շրջանի սահմաններին, Նևայի միջին հոսանքում, կապում է Օբուխովսկի պաշտպանության պողոտան և Հոկտեմբերյան առափնյա փողոցը։ Ռուսաստանի ամենաերկար կամուրջներից մեկը։ Նևայի միակ չբացվող կամուրջը։

Կառուցվածք 
Կամրջի անցման գլխավոր նախագծողը «Ստրոյպրոեկտ» ՓԲԸ-ն է, կայմապարանային մասինը՝ «Գիպրոստրոյմոստ - Սանկտ Պետերբուրգ» ՓԲԸ-ն, գլխավոր կապալառուն՝ Мостоотряд №19։ Կամրջի կառուցմանը մասնակցել են նաև Мостоотряд № 10, Мостоотряд № 18, Мостоотряд № 90, Мостоотряд № 114, Мостоотряд № 125, որոնք մտնում են Մոստոտրեստի կազմի մեջ և այլ ընկերություններ։ Կամուրջը կառուցվել է Նևայի բավականին դժվար նավարկելի հատվածում, ոչ շատ հեռու Կրիվոյե Կոլենո գետագալարից, սակայն Նևայի ափերով լայնատարած 126 մ բարձրությամբ պիլոններով կամուրջը միանգամայն անտեսանելի է գետով անցնող նավերի համար։

Կամրջի անցման ընդհանուր երկարությունը 2824 մ է՝ ներառյալ նավարկելի մասը՝ 382 մ և կամրջից իջնելու հատվածը։ Հիմնական թռիչքի բարձրությունը 30մ է։

Անվանում 
Քաղաքի պատմության մեջ առաջին անգամ կամրջի անունն ընտրելիս անցկացվեց ռեյտինգային քվեարկություն պետերբուրգցիների և Լենինգրադի մարզի բնակիչների միջև։ Բացի ներկայիս անունից առաջարկվում էր նաև «Օլգա Բերգհոլցի կամուրջ», «Իժորսկի», «Նևսկի», «Լենինգրադսկի» և այլ անվանումներ։ Կամուրջն ի վերջո Օբուխով անվանվեց մոտ գտնվող փողոցի անվամբ։

Բացում 
Կամրջի առաջին հերթի բացումը կայացավ 2004 թվականի դեկտեմբերի 15-ին։ Այն Պետերբուրգի օղակաձև ավտոճանապարհի կարևոր մասն էր կազմում։ Բացմանը ներկա էր ՌԴ նախագահ Վլադիմիր Պուտինը։

2007 թվականի հոկտեմբերի 19-ին տեղի ունեցավ «երկվորյակ» կամրջի՝ երկրորդ հերթի, հանդիսավոր բացումը, իսկ 2008 թվականի հունվարից կամրջի յուրաքանչյուր հատվածում կազմակերպվեց միակողմանի 4 գծանի երթևեկություն։

Հետաքրքիր փաստեր 
 Այս կամրջի պատճառով նավերի առավելագույն չափը, որը կարող էր անցնել Նևայով՝ Լադոգա լճից Նևայի շուրթ կամ հակառակ ուղղությամբ, 10 մետրով կարճացվեց։
 2003 թվականին շինհրապարակում բացվեց «Կայմապարանային կամրջի թանգարան», որը Սանկտ Պետերբուրգում շինարարական օբյեկտին նվիրված միակ թանգարանն է։ Շինարարության ավարտից հետո՝ 2008 թվականի վերջին, թանգարանը տեղափոխվեց Կրասնոյե սելո՝ «Мостоотряд № 19» ԲԲԸ-ի պետերբուրգյան մասնաճյուղ։
 2006 թվականին երկրորդ հերթի նորակառույց ձախակողմյան պիլոնում տեղադրվեց ամանորյա տոնածառ։ Պիլոնի շնորհիվ այն դարձավ քաղաքի ամենաբարձր ամանորյա տոնոծառը։

Պատկերասրահ

Ծանոթագրություններ

Արտաքին հղումներ 
 Օբուխովի մեծ կամուրջը շինարարների կայքում 
 Օբուխովի մեծ կամուրջը МО 114 կայքում 
 Օբուխովի մեծ կամուրջը МО 90 կայքում 
 Կայմապարանային կամուրջը Սանկտ Պետերբուրգում 
 Ամենաբարձր տոնածառը
 Կամուրջը WikiMAPIA-ում
 Web-կամերա դեպի Օբուխովի մեծ կամուրջ
 Կայմապարանային կամրջի թանգարանը 
 Օբուխովի մեծ կամուրջը Պետերբուրգի նախագծեր կայքում
 Համայնապատկեր կամրջից
 Համայնապատկեր 

Սանկտ Պետերբուրգի կամուրջներ